text: इससे पहले अमेरिकी राजदूत केनेथ आई जस्टर ने कहा था कि अटल बिहारी वाजपेयी और जॉर्ज डब्ल्यू बुश के शासन में भारत-अमेरिका संबंधों की प्रगति ने नए स्तर को छुआ था. जस्टर ने ये बातें यहां भारत के पूर्व विदेश सचिव और अमेरिका में राजदूत रह चुके ललित मानसिंह के साथ ‘‘इवॉल्यूशन ऑफ यूएस इंडिया रिलेशनशिप’’ (भारत-अमेरिका संबंधों का विकास) विषय पर चर्चा के दौरान कहीं.अमेरिकी राजदूत ने कहा, ‘‘वाजपेयी और बुश के कार्यकाल से पहले तक भारत-अमेरिका के रिश्ते में फासले थे. दोनों नेता इस संबंध को नए स्तर तक ले गए.’’